เรื่องร้องเรียน (ความสะอาด,ร้องเรียน) วันที่ 2023-04-12 04:26:57 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015008
ขอให้แก้ไขปัญหาควันไฟรบกวนจากการเผาขยะ บริเวณ เส้นทางเลียบด่วนพระราม 2 แขวงท่าข้าม เขตบางขุนเทียน กรุงเทพมหานคร จุดสังเกต ผู้ร้องไม่ทราบแน่ชัดว่าเป็นจุดบริเวณไหน แต่ควันไฟลอยมาจากทาง หมู่บ้านคาซ่า หมู่บ้านคณาสิริและหมู่บ้านพฤกษ์ลดา(ระบุตามผู้ร้องแจ้ง) เนื่องจากผู้ร้องแจ้งว่า ไม่ทราบว่าเป็นการเผาขยะประเภทอะไร แต่มีกลิ่นคล้ายพลาสติกและสารเคมี เป็นต้น ช่วงเวลาการลักลอบเผามีทั้งช่วงเวลาเช้าและกลางคืน(ไม่สามารถระบุเวลาแน่ชัดได้) เผาเป็นประจำทุกวัน อาทิเช่น เมื่อวันที่ 12 เมษายน 2566 มีการลักลอบเผาช่วงเวลา 07.30 น. ซึ่งไม่สามารถว่าผู้ใดเป็นคนเผาและเผาสิ่งใด(ตามผู้ร้องแจ้ง) อีกทั้งผู้ร้องแจ้งว่าช่วงบริเวณดังกล่าวจะเป็นสวน โกดังและโรงงาน(ไม่ทราบชื่อโกดังและโรงงาน) จากกรณีดังกล่าวส่งผลให้ประชาชนอาศัยอยู่บริเวณใกล้เคียง ได้รับความเดือดร้อนเป็นอย่างมากเนื่องจากควันจะฟุ้งกระจายไปตามทิศทางลม  และแสบจมูกหายใจไม่ออกเป็นอย่างมาก อีกทั้งผู้ร้องแจ้งว่าช่วงนี้อากาศไม่ค่อยดีด้วย ซึ่งประสบปัญหามาระยะเวลา 10 กว่าปีแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata